
Врз основа на член 19, член 20 став 1 и член 21 став 1 од Законот за слободен пристап до информации од јавен карактер („Сл.Весник на РСМ“ бр.101/19), а по овластување на Директорот на Центар за развој на Источен плански регион, согласно Решение број 03-363/1 од 07.12.2021 година, постапувајќи по Барањето за пристап до информации од јавен карактер поднесено од Барателот В.Е. од Пробиштип, по предметот Барање за пристап до информации од јавен карактер, Службеното лице за посредување со информации од јавен карактер, на ден 19.03.2024 година, го донесе следното
Решение
1. Барањето за пристап до информации од јавен карактер од Барателот В.Е. од Пробиштип, поднесено до Центар за развој на Источен плански регион, заведено под бр.03-85/1 од 18.03.2024 година, СЕ УВАЖУВА. 
2. Центарот за развој на Источен плански регион позитивно одговара на Барањето и на барателот му овозможува пристап до бараната информација согласно информациите со кои располага и согласно своите законски надлежности.
Образложение:

До Центар за развој на Источен плански регион, поднесено е Барање за пристап до информации од јавен карактер од Барателот В.Е. од Пробиштип, заведено под бр.03-85/1 од 18.03.2024 година.
Барателот со Барањето бара преку е-маил да му биде доставен електронски запис од следната информација од јавен карактер: „Барам да ми дадете пристап до информација од јавен карактер колку услуги односно документи издава Центар за развој на Источен плански регион-Штип за граѓаните и правните лица, да ги наведете таксативно сите услуги односно документи и кои услови и критериуми се потребни за секоја услуга односно документ поединечно.“
Согласно член 3 став 1 алинеја 2 од Законот за слободен пристап до информации од јавен карактер („Сл.Весник на РСМ“ бр.101/19): „информација од јавен карактер" е информација во која било форма што ја создал или со која располага имателот на информацијата согласно со неговите надлежности (во натамошниот текст: информацијата). 
Постапувајќи по горенаведеното Барање за пристап до информации од јавен карактер, но во рамките на своите законски надлежности, Центарот за развој на Источен плански регион ја дава следнава информација: 
Во делот кој се однесува на документи, Ве информираме дека Центарот за развој на Источен плански регион не издава документи за граѓани и правни лица, освен за лица кои по било кој основ се или биле во деловен однос или друг однос на соработка со институцијата како на пр. потврди за потреби на вработените, потврди за завршена работа за лица (физички и правни) кои реализирале одредена активност за институцијата и сл. Согласно ова, Центарот за развој на Источен плански регион не ја создал и не располага со информацијата која ја барате, па од таа причина не може да Ви достави информација за број на документи кои ги издава, ниту да ги наведе таксативно истите и да Ви даде информација кои услови и критериуми се потребни за секој документ поединечно. 
Во делот кој се однесува на услуги, во однос тоа кои услуги, колку и таксативно набројување на услугите кои ги пружа Центарот, врз основа на информациите со кои располага, а имајќи го во предвид член 3 став 1 алинеја 2 од Законот за слободен пристап до информации од јавен карактер, Центарот за развој на Источен плански регион ја дава следнава информација: 
· на веб страната на институцијата https://eastregion.mk/ во Банерот „Информации од јавен карактер“ линк https://eastregion.mk/dokumenti/javen-karakter/ - во менито Листа на информации од јавен карактер, под насловот „Видови услуги кои ги даваат имателите на информации (информации за физичката достапност за остварување на услугите и информации за е-услугите, податоците за законските основи, називот на услугите, документите и податоците потребни за остварување на секоја од услугите, механизмите за правна заштита и други релевантни податоци)“, веќе постоjат и се достапни за јавноста информации за видовите на услуги кои ги дава имателот на информации и истите се достапни преку линковите од опаѓачкото мени. Во паѓачкото мени, во Флаерот - Услуги за Вас, таксативно се набројани услугите кои ги пружа Центарот за развој на Источен плански регион согласно со неговите надежности
· на веб страната на институцијата https://eastregion.mk/ во менито „Документи“ во фолдерот Годишни Извештаи (линк https://eastregion.mk/dokumenti/godishni-izveshtai/) - во секој Годишен извештај кој е јавно достапен, е дадено портфолио на услуги на ЦРИПР, пример во Годишниот извештај за работењето на ЦРИПР за 2023 година на страна 5 и 6 е наведено Портфолиото на услуги на институцијата, линк до Извештајот https://eastregion.mk/wp-content/uploads/2024/03/godishen-izveshtaj-za-raboteneto-na-czripr-za-2023.pdf
· на веб страната на институцијата, преку Банерот Е услуги ИПР https://eservices.eastregion.mk/?_gl=1*no96xr*_ga*NzM0MTgyNDkzLjE1ODA5NzI1NDA.*_ga_TWCQWNZCBC*MTcxMDgzNTc1OS4xNjkuMS4xNzEwODM1OTMzLjAuMC4w (до кој можете да пристапите откако претходно ќе креирате профил) можете да поднесете: Иницијатива до Советот за Социјална заштита на ИПР; Иницијатива до Советот на ИПР или Предлог за развој на ИПР, по што Центарот за развој ќе ги проследи до надлежните тела 

· на следниве линкови се достапни информации за дејноста и надлежностите на институцијата: 

https://eastregion.mk/za-nas/
https://eastregion.mk/dokumenti/javen-karakter/
Согласно погоре наведеното, се одлучи како во диспозитивот на ова Решение.

ПРАВНА ПОУКА: Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

Решено во Центар за развој на Источен плански регион на ден 19.03.2024 година, под бр.03-85/2.
Доставено   до:    
· Барател на информацијата
· Архива на Центар за развој на Источен плански регион

